Diari Oficial de la Generalitat Valenciana


Sumari del DOGV 7179, del 24-12-2013 (2013/11686)

Notificació de la sentència dictada en el procediment de divorci contenciós número 694/2013.
--------------------------------------------------------------------------------------------

### Dades del document

Número de DOGV
:   7179

Data del DOGV
:   24-12-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/11564


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 694/2013. [2013/11321]  
Juí divorci contenciós 000694/2013  
Part demandant: Ana-Elisabeth Martínez Muñoz.  
Part demandada: Fernando Nicanor Males Cabascango.  
Sobre: divorcis no consensuats.  
En el juí a què es fa referència s'ha dictat la resolució la part dispositiva de la qual conté el text literal següent:  
«Dispositiva  
Estime la demanda plantejada per Ana-Elisabeth Martínez Muñoz contra Fernando Nicanor Males Cabascango, en situació de rebel·lia, declare la dissolució, per divorci, del matrimoni contret entre els esmentats, amb tots els efectes legals inherents a esta declaració, i eleve a definitives les mesures provisionals que s'arrepleguen en la interlocutòria de 9 de juliol de 2013 i que s'exposen a continuació:  
  
1. Atorgue l'exercici de la pàtria potestat, sobre els fills menors, J. F. M. M. i S. S. M. M., de manera exclusiva a la mare Ana-Elisabeth Martínez Muñoz.  
2. La guarda i custòdia sobre els fills menors, J. F. M. M. i S. S. M. M., l'atribuïsc de manera exclusiva a la mare, Ana-Elisabeth Martínez Muñoz.  
3. No fixe el règim de visites al pare.  
4. L'ús de la vivenda familiar i parament familiar l'atribuïsc a la mare Ana-Elisabeth Martínez Muñoz, en companyia dels fills, sota la custòdia de la qual queda, i l'altre progenitor, si no ho ha fet ja, ha d'abandonar esta vivenda en el termini de 10 dies des de la notificació d'esta resolució, després de la retirada prèvia dels seus objectes personals.  
5. El pare, Fernando Nicanor Males Cabascango, abonarà a la mare, Ana-Elisabeth Martínez Muñoz, en concepte de pensió alimentària per als tres fills la suma de 300 - mensuals (a raó de 100 euros mensuals per fill), a abonar de forma anticipada en els cinc primers dies de cada mes en el compte que a este efecte es designe, i s'haurà d'actualitzar la dita quantitat anualment de conformitat amb les variacions que poguera experimentar l'índex de preus de consum d'acord amb els índexs publicats per l'Institut Nacional d'Estadística o organisme que poguera substituir-lo. Els gastos extraordinaris seran satisfets per la mitat per ambdós progenitors, els necessaris en tot cas i els convenients amb l'acord previ o resolució judicial.  
Les quotes del préstec hipotecari que grava el domicili familiar seran satisfetes per la mitat per ambdós progenitors.  
Tot això sense fer una condemna especial a les costes d'este procediment.  
Esta és la meua sentència, que, de conformitat amb el que establixen els articles 265 i 266 de la Llei Orgànica del Poder Judicial, s'ha d'anotar en el llibre corresponent i de la qual cal deixar una testimoniança en les actuacions originals, i que serà notificada a les parts, fent-los saber que en contra es podrà interposar en este Jutjat un recurs d'apel·lació, dins dels 20 dies següents a la notificació amb la consignació prèvia de la quantitat de 50 euros en el compte d'este Jutjat, que pronuncie, mane i firme.»  
Atés que es desconeix el domicili o residència actuals de la part demandada, per la Resolució de 9 de desembre de 2013, de conformitat amb el que establixen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació de la sentència al demandat.  
  
  
València, 9 de desembre de 2013.- El secretari judicial: Rafael Roselló Sobrevela.